เรื่องร้องเรียน: 1. บ้านข้างเคียงเลขที่ 11/188 ให้อาหารนกพิราบทุกๆ วันจนทำให้มีนกพิราบจำนวนมากขับถ่ายและมีขนปลิวติดเสื้อผ้าที่ตากอยู่ 2. บ้านข้างเคียงตั้งถังขยะปิดขวางทางน้ำสาธารณะ ทำให้น้ำเอ่อขังหน้าบ้านข้าพเจ้า  3. นอกจากนี้ยังตั้งถังขยะไว้ใกล้ประตูทางเข้าออกบ้านข้าพเจ้า ทั้งๆ ที่บ้านทุกหลังใกล้เคียงจะตั้งถังขยะในที่ที่จัดไว้ให้ เพื่อความสะดวกของรถเก็บขยะ        ทั้งนี้ ข้าพเจ้าได้แจ้งกับผู้เช่าและผู้ให้เช่าบ้านหลังนี้แล้ว 2-3ครั้ง แต่ไม่ได้รับการแก้ไขใดๆ          จึงเรียนมาเพื่อโปรดพิจารณาดำเนินการแก้ไขเหตุเดือดร้อนรำคาญ และขยะเน่าเหม็นหน้าบ้าน ด้วย จะขอบคุณยิ่ง
การดำเนินการของเจ้าหน้าที่: ขออนุญาตระงับเรื่อง เนื่องจากได้ตรวจสอบและแนะนำให้แก้ไขแล้ว
ความเห็นของผู้แจ้ง: พอใจที่เจ้าหน้าที่มาดำเนินการเร็ว รวมทั้งได้พูดคุยกับผู้ร้องเรียนเกี่ยวกับปัญหาที่เกิดขึ้นเหมือนเข้าใจผู้ร้อง โดยไม่คิดที่จะทำงานไปเพียงวันๆ เท่านั้น
พื้นที่: แขวงอนุสาวรีย์ เขตบางเขน กรุงเทพมหานคร